
In primul rând al casei, deasupra salonului, camera nu fù cruțată. 
Tavanul, în apropiere de fereastră, erà ca bătut cu ciocanele. Din 
geamuri nici urmă n'a mai rămas, afară de bucățile aruncate înlăuntru, 
în toate direcțiunile. Dulapul de sticlă fù mutat din loc pe deantre- , 
gul, iar frontonul ridicat. Sticla i-a rămas absolut neatinsă. Perdeaua 
dela fereastră fù destrămată de tot, fără să fi rămas ceva urme de 
arsură. Caloriferul fi svârlit dela loc şi acoperişul ridicat. In lăuntru 
s'a aflat peria de lustruit, ce s'a aşezat pe tableta vetrei. Tot pe această 
tableta se afla un orologiu — deşteptător, aruncat dela loc, dar fără 
să se oprească în funcționare şi un sfeşnic de porcelan, care fù sfă- 
râmat, dar rămânând toate bucăţile la locul lor. In fine toate zidu- 
rile s'au crăpat şi stricat din toate părțile, casa a fost zguduită aşa că 
a trebuit să fie zidită pe deantregul. - 

„ Aceste isprăvi înfricoșate au fost datorite faptului, că nu plouase. 
„ Zidurile și nisipul erau foarte uscate. Nu aveau decât o slabă con- 
ductibilitate pentru curentul de descărcare. 

Un al doilea caz al destărcărei, aflând o cale aproape toată me- 
talică, n'a pricinuit decât puţine pagube. 

Toate sârmele electrice-aeriene din Dunkerque şi Malo-les-Bains 
au fost influențate de această descărcare FAA Tramvaiurile au fost 
oprite deodată. In diferite posturi de transtormătoare, servind lumi- 
natului electric, firul primar fu dat la pământ. Multe telefoane au 
suferit stricăciuni mari. 

In schimb însă nici 'o nenorocire de oameni. 

Aceste exemple ne arată îndeajuns cât de tainic şi cât de grozav 
e fenomenul fulgerului. Dacă s'ar puteă prinde şi cârmui după plac, 
serviciile ce le-ar puteă aduce neamului omenesc, ar fi nenvmărate. 

Franklin a făcut de mult primal pas. Alţii vor continua. Se poate 
că cu timpul focul înfricoșat al cerului să devină ajutorul omului. 


GAVR. TODICA. 


SALVATORAL IMPĂRA TULUI 


Odată isbueni un foc mare în orașul Viena. Impăratul Iosif 
sosi repede acolo, și se apropie prea mult de o clădire ce ardea. 
Un meseriaș văzând primejdia împăratului, îl rugă să se dea 
mai la o parte. losif nu prea voiă să facă acest lucru, atunci 
meseriașul îl luă în braţe și-l duse la un loc sigur. 


” 

Imediat după aceasta se nărui clădirea, iar un lemn aprins 
căzu chiar pe locul, unde stătuse împăratul. 

Iosif mulțumi salvatorului său și-i dete și o pungă plină 
cu aur. . 

Dar omul cel de treabă nu primi punga, ci zise: «Ce-am 
făcut, a fost din dragostea mea și pentru asta nu trebue să-mi 
plătească nimeni nimic». 

După acestea împăratul porunci să se bată o medalie de aur 


în onoarea salvatorului său. 
i > P. SVINȚIU. 


ELIAS HOWE 


DESCOPERITORUL MAŞINEI DE CUSUT 


(urmare) 


«Dar cum vreai să începi lucrul acesta Elias ?» îl întrebă ne- 
vasta cuprinsă de griji noui. 

«De ce treabă sunt ziarele, trebue să le luăm în ajutor». 

«Asta însă costă bani, mulți bani, Elias, și tu știi...» 

«Că tocmai acum nu avem o para chioară», ó întrerupse 
Elias, a cărui frunte deodată se acoperi earăși cu crețe de 
griji, pentru că numai atunci se trezi și el, că invențiunea, dacă 
mare mijloace să o facă cunoscută, nu-i putea aduce nici un 
folos. Cu fața posomorită, fără să știe ce să facă, se uita 
lung la mașină: : 

«Ce ar fi, observă d-na Howe, când ai cere, un ajutor de 
la cutare sau cutare prieten ? 

«Ei, mo să facem ispravă, pentru că toți mă țin cel puţin de 
jumătate nebun. Cu greu va avea vre unul încredere în des- 
coperirea mea și în însemnătatea ei... Si totuşi... stai... sin- 
gurul, care ar fi gata să ne dea ajutor, este vecinul meu, fostul 
meu coleg de școală, neguțătorul de lemne și de cărbuni, George 
Fischer. El mă cunoaște din școală și totdeauna a avut cea 
mai mare încredere în însuşirile mele. Si chiar nu de mult 


` 

a făcut o moștenire frumoasă. Dacă cineva poate și ar vrea 
să ajute, acela este Fischer». 

«Atunci nu întârzia nici o clipă, du-te la el»—zise femeia. 

Așa și fácù Elias, Nu trecă malt și el să întoarse cu fața 
roșie de bucurie. 

«Fischer este cel mai nobil și cel mai bun om de sub soare!» — 
strigă el vesel cătră nevasta sa. «Nu numai că-mi pune la 
îndemână banii trebuitori, dar mi-a zis că numai decât să ne 
mutăm în casa lui și să locuim acolo până la vremuri mai 
bune». j 

«Dumnezeu să-l binecuvinteze» —zise doamna Howe adânc 
mișcată, cu lacrămi de bucurie și mulțumită. 

Pentru strămutare nu le-a trebuit mult. In răstimp de o 
lună, după modelul său, Howe făcu cea dintâi mașină de cusut. 
Mai lipsea numai, ca acum să facă cunoscut invențiunea sa 
lumei. 

Bravul Fischer îi zise, că înainte de toate, ar fi bine să se 
ducă la croitorii cei mai de frunte, aceştia să cerceteze bună- 
tatea și puterea de lucru a mașinei și să ia atestate dela ei. 

Elias recunoscù, că are dreptate. Indată își luă mașina și 
cu inima plină de speranțe plecă la locnința celui dintâi croitor 
din Boston. Acesta ascultă cu multă nerăbdare toate expli- 
cările inventatorului, iar când acesta voi să-i arate mașina, 
zise: «las-o numai să se odihnească, prietine, cu astfel de ne- 
bunii tot nu mă ocup eu». Apoi întoarse lui Elias spatele și-și 
văzu de lucru. 

Howe stătă o clipă înmărmurit, ca lovit d trăsnet. Aceasta 
eră mirarea și entuziazmul, cu care, după părerea lui, avea 
să întâmpine lumea invențiunea lui ? 

După aceea, cu inima tremurând de mânie, își luă mașina 
și plecă mai departe. La al .doilea croitor ma avut soartă mai 
bună ca la cel dintâi. Al treilea îl luă în bătaie de joc, al 
patrulea râse de el, al cincilea se purtă ca un turbat cu <in- 
ventatorul obraznic» și-l mai și înjură. Al șeaselea, adevărat 
că a fost mai răbdător, la ifsat să-i arate maşina, se uità cu 

zâmbet la părțile ei singuratice, cercetă și întrebă de toate, 
„îl lăsă să facă chiar o cusătură înaintea ochilor lui... dar atâta 
a fost totul. Când Elias i-a cerut atestatul, croitorul clătinà 
râzând capul și zise: 

«Dragul meu, trebue că mă,ții de foarte prost, dacă-mi 
ceri un astfel de lucru. Ce să se aleagă de aici încolo de săr- 
manele noastre calfe, dacă în locul lor ar lucră mașini diavo- 
lești, ca asta? Mii din acești croitori cinstiţi și harnici, numai 
-decât ar muri de foame! Pentru o asemenea nenorocire, nici- 
odată nu-mi voi da ajutorul meu! Ferestrile casei mele, chiar 
viața mi-ar fi în pericol, dacă m'ar pune- păcatele să-ți reco- 
mand invențiunea. Și pe d-ta te sfătuesc să-ți păzești pielea. 
Dacă calfele noastre vor auzi de mașina d-tale, nu stiu, ce 
sar alege din mașină, și cum ți-ar merge d-tale? In treburi, 
ce ating leafa și existența lor, oameni aceștia nu cunosc gluma», 

Dela hotărârea aceasta nu s'a abătut croitorul ori câtă os- 
teneală și-a dat Elias să-i dovedească foloasele, ce va -aduce 
și trebue să le aducă mașina pentru fiecare maiestru. In cele 
din urmă croitorul începi să fie grosolan și-i arătă ușa. : 

A plecat... Ce să înceapă acum? Aşa'de supărat şi de în- 
grijorat ca în drumul acesta, n'a mai: fost Howe în toată 
viața sa. 

Intâmplător ajunse dinaintea ușei unei mari prăvălii de con- 
fecțiuni. Să-și mai încerce și aici odată norocul? Cu mare greu- 
tate se hotărî să intre înlăuntru. El arătă proprietarului mașina 
și îl rugă, nu să-i dea vrun atestat, ci numai să-i îngăduea 
o expune în galantar și să-i dea voie a aranjă o întrecere de 
cusut între cinci cusătorese, din cele mai indemânatice și mai 
harnice, și între mașina sa. | 

Cu un fel de milă proprietarul îi încuvința cererea. Intre- 
cerea de cusut se publică, să și țină, și.. „. mașina de cusut ieși 
firește învingătoare. , 

Insă reușita asta deocamdată n'a avut nici 0 urmare îmbu- 
curătoare. Nimeni nu și-a arătat dorința să cumpere o singură 

mașină. Adevărat, că prețul uneia erà de 300 dolari!). Mai pri- 
mejdioasă însă eră împrejurarea, că calfele de troitori ame- 
nințau cu moarte pe óricare ar îndrăzni să-și cumpere afuri- 
sită de mașină. 

«Cere ţi brevet (patentă) pentru mașină și o vinde», îl sfă- 
tui un prietin binevoitor. 

El îl ascultă. A luat brevetul, dar cumpărători ca 'n palmă. 
Mai mult încă, nici chiar legături de afaceri cu el, nu voia să 
încheie nimenea. Ca să se umple cupa nenorocirilor, prie- 
tenul său, Fischer, cu inima frântă de durere și cu lacrimi în 
ochi, zise maiestrului: «Aw jertfit pentru tine 5000 dolari; nu 
pot să mă ruinez cu totul». Asta fù o grea lovitură pentru 
Elias și totuși nu puteă să se supere pe prietinul, care făcuse 
atâta pentru el. | 

Acum începură pentru siibănitaiieidă nostru alte lipsuri și nă- 
cazari, de cari nici ideie nu aveă mai nainte. Sărmanul toate 
le-a jertfit, nimic nu-i mai rămase, ca să nu moară de foame. 
Atunci și-a luat calabalâcul și cu nevastă și cu copii a căutat 
scăpare la bătrânul său tată, care locuia nu departe de Boston. 

Aici să îmbiă Almașa, un frate mai tânăr al descurajatului 
Howe, să meargă cu mașina de cusut în Anglia, poate că acolo 
va reuși să o vândă cuiva. Elias să învoi. Nu trecă mult și 
sosi o scrisoare dela Almașa, în care îi face cunoscut că un 
anume William Thomas din Cheapsid, care poseda o fabrică 
mare de geamantane, umbrele și încălțăminte, a declarat că 
cumpără mașina cu 250?) funți șterlingi, dacă îi dă totodată 
dreptul de brevet pentru Anglia întreagă. In acelaș timp să 
obligă a plăti inventatorului trei funți sterlingi de fiecare ma- 
şină confecționată în Anglia, ori introdusă dinafară acolc. Aces- 
tea erau slabe condiţii. Cu toate astea Elias hotări să le pri- 
mească. In urma acesteia, William Thomas ajunse om foarte 
bogat... Elias însă rămase sărac ca și mai nainte. 

La dorința lui Thomas — eră în 1847 — Elias să hotări să 


1) Un dolar = 5 lei 30 bani; 
2) 1 funt = 25 Jei. 

meargă însuși la Londra cu nevasta și copii, ca să mai întro- 
ducă niște îmbunătățiri la mașină. Fabricantul egoist, cât timp 
a stat Elias la el, i-a dat o leafă săptămânală de 3 funți ster- 
lingi. Dar asta nu ţină mult. Thomas să purtà atât de îngâm- 
fat cu bietul inventator, încât acesta nu mai putu răbda. Urmă 
o ceartă strașnică şi apoi se despărțiră unul de altul. Ce lipsă 
mai aveă bogatul fabricant de inventator? Măiestrul înșelat 
nici atât nu și-a putut economisi în Londra, ca să poată purtă 
cheltuelile reîntoarcerii în patrie și fu silit să-și amaneteze în 
Londra brevetul și unica mașină, ce o aveă cu sine. Mai sărac, - 
mai desperat ca oricând, ajunse iarăș în New-York. 

Ce să înceapă? Ca să nu moară de foame întră ca muncitor 
de rând într'o fabrică de mașini. Curând după aceea îi muri 
credincioasa și mult încercata sa soţie. 

Intro: seară din anul 1850, când Elias tocmai cină cu co- 
pilașii, iată că întră la dinsul George Fischer, vechiul și bine- 
voitorul său prietin. 

«Mi-să pare, că tu nu te interesezi de loc de ceeace se pe- 
trece în lumea largă», — îi zise Fischer în ton cam mustrător. 

«Ai. dreptate» îi răspunse Elias. Un om descurajat şi fără 
nici o speranță, cum sunt eu, devine în sfârșit nepăsător la 
tot ce se întâmplă în jurul lui». 

«Dar, faci foarte rău», — îi zise Fischer. — «Cum poți ti așă 
de nepăsător, ca alții să guste fructele muncei tale, iară tu 
să-ți! sugi unghiile?» 
= «Ce fel? cum zici? Alţii gustă fructele mnncei mele? Nu 

înțeleg lucrul ăsta ? 

«Foarte simplu. Mehanici dibaci din America imitează cu 
îndrăzneală învențiunea ta şi fac cele mai bune treburi. Dintre 
toți un speculant șiret, directorul de mai înainte al unei trupe 
teatrale ambulante, /saac Merit Singer, a prins ideia invenți- 
unei tale, a mai întrodus la maşină unele schimbări, și apoi 
a publicat noutatea prin toate ziarele. Ba a scos și o broșură 
deosebită, în care laudă grozav «invențiunea sa». Şi acum a- 
leargă neguțătorii la el din toate părțile, ca să cumpere ma- 

şinile de cusut Singer. In câțiva ani omul acesta trebue să a- 
jungă milionar. Chiar acuma norocosul, care mai "nainte eră 
lipit: pământului, locuește întrun palat pompos și umblă întro 
trăsură minunată. Spune, Elias, poți suferi tu în liniște acestea? 
Vei lăsă tu să culeagă alții roadele invenției tale, fără să mişti 
baremi o mână ?» 

«Ba nu, nici odată» strigă Howe cu hotărâre. Dar adause 
numai decât mai domol: «Ei bine, cum să încep, ca să-mi ca- 
păt dreptul?» 

«Trebue să pârăști pe Singer. Alt mijloc nu este». 

«Asta este adevărat. Dar un proces costă parale și tu știi...» 

«La asta mam gândit și eu. Totuși cred, că după ce însem- 
nătatea invențiunei tale este recunoscută tot mai mult, nu va 
fi greu, să se găsească un om cu parale, care să-ți pună la în- 
demână suma de lipsă. Cunosc pe un domn Bliss, care să în- 
teresează de tine, fără să știi tu. Este bogat, prietinos și iscusit 
ca un advocat. Ce ar fi, când te-ai duce la el? 

«Eu nu cunosc pe domnul acesta, cu toate astea voiu face 
o încercare, mă duc mâne la el.» 

«De ce mâne, când se poate astăzi? Vino chiar acum, te 
însoțesc și eu.» 

Howe se îmbrăcă numai decât în hainele de sărbătoare, cari 
le aveă mai bune și nu peste mult amândoi prietinii o luară 
spre locuința omului celui bogat. Lui Elias i-se sbătea inima 
în piept. N'a avut el destule pățanii triste? 

Bliss îi primi pe amândoi foarte prietinește, ceeace îi dete 
curaj lui Howe. El îi explică cu deamăruntul toată starea lu- 
crului, Apoi Bliss îi zise: 

«Odinioară am văzut biruința iai d-tale față de cele 
cinci cusătorese, și de atunci nu te-am pierdut din vedere. 
Steaua d-tale cea bună te conduce acum la mine. Eu sunt gata 
să-ți ajut, sărmane om, și cred, că cu Singer vom sfârși cu- 
rând și că d-ta îți vei căpăta dreptul. Incepe procesul fără 
amânare !» 

« Dar banii pentru purtarea procesului?», — întrebă Elias, 
tremurând de bucurie. 

«Fireşte, îi plătesc eu», răspunse Eliss. «Dragul meu, să 
„nu-ți mai faci griji. Să nu te gândești nici la aceea, cum să-i 
plătești îndărăt. Dacă, în contra așteptării noastre, am pierde 
procesul, nu-mi vei fi dator cu nimic. Dacă te invoești, vreau 
să fiu tovarășul d-tale și ca tovarăș, toată cauza d-tale o con- 
sider ca a mea». 

Lui Howe îi curgeau lacrămile de bucurie. Tăcut dar‘ miş- 
cat până în inimă, strânse mâna prietinosului bărbat, care i-se 
părea ca un înger trimis din cer. 

«Fi bine, zise Bliss, câți bani îţi trebue deocamdată, iubitul meu?» 

«O sută de dolari, ca să-mi scot brevetul». 

«Un bagatel. Alta nimic?» Elias se uită la prietenul său. 
Sărmanul mult a jerfit pentru dânsul. 

Totuși mai am ceva,-zise Howe roșind și împiedecându-se 
la vorbă. Bărbatul acesta, arătând spre Fischer, prietinul meu 
cel mai bun și mai scump, de mult a jertfit pentru mine 5000 
dolari. Dânsul nu este un om bogat... mă doare inima că tre- 
bue să piardă suma asta. 

«Să nu o piardă, — «zise Bliss, scoțând un pachet mic de banc- 
note. «Aici sunt 5000 dolari... primește-i... și nici o vorbă. 
Vom câștiga noi totul și încă cu dobândă frumoasă. 

Ce zi norocoasă pentru amândoi, pentru Elias Howe și 
George Fischer! 

Procesul în contra lui Singer s'a început și din amîndouă 
părțile s'a purtat cu mare precauţiune și înțelepciune. A pro 
dus senzaţie foarte mare în toate părțile. Cauza lui Howe, 
când sta bine, când rău, pentru-că Singer își da toată silința 
să câștige el. In cele din urmă, cumpăna dreptăţii totuși s'a 
plecat pe partea lui Howe... dreptatea a triumfat!  Brevetul 
câștigat de Howe în 1846, a căpătat valoare pentru toate 
Statele-Unite din America, iar onoarea de a fi inventat ma- 
şina de cusut se recunoscu în public omului atât de încercat 
de soartă. Dreptul de valorare al brevetului său îndatora pe 

toți tabricanții de mașini de cusut, să plătească lui Howe o 
anuinită sumă. Chiar și pentru mașinele, cari intrau din străi- 
nătate în America, trebuia să i se plătească câte cinci dolari. 
În anul 1862 o numărătoare publică constată, că în Statele- 
Unite din America erau în tolosință 300.000 mașini de cusut, 
dintre cari 75.000 să folosiau în case private: dovadă, cum 
Sa răspândit de iute invențiunea lui Howe în America. 

Elias, după cum a dorit, și după cum a visat în totdeauna, 
Sa tăcut în adevăr om bogat și vestit. 

Chiar în anul 1860 a mărturisit, că acuma are destulă avere, 
încât poate renunța la drepturile, ce i-le dă brevetul. La 1862 
întemeiă însuşi o fabrică grandioasă în Bridgeport, statul Con- 
necticut, care există și stăzi și fabrică zilnic mii de mașini 
de cusut. Până la 1867, Howe lucră neobosit la desăvârșirea 
mai departe a mașinei sale. 

Viaţă îndelungată însă n'a avut acest om sârguitor. Acum, 

când puteă gusta și el o viață plăcută, începură a-i slăbi pu- 
terile. A mai avut mulțumirea, ca la expoziția universală din 
Paris, 1867, să se vadă decorat cu marea cruce à Legiunei 
de onoare. In anul acela, 8 Octomvrie, a încetat din viață la 
moşia sa din Spencer. 
. Maşina de cusut, care la început a fost privită mai mult 
ca o jucărie interesantă, în scurt timp a ajuns la o însem- 
nătate, care nu și-a putut-o nimeni închipui. Este de prisos a 
întinde vorba despre răspândirea ei extraordinară. Astăzi ea se 
găsește în casa bogatului ca și în a săracului, adese ori chiar 
în colibile celor mai săraci oameni. 

La numeroasele sisteme de mașini de astăzi, -la toate, idea 
fundamentală este a lui Howe, ori cât de lăudate ar fi ele. 

Numele lui «Elias Howe» va străluci pentru totdeauna în 
istoria invenţiunilor binecuvântate de Dumnezeu și până când 
mașina de cusut va fi un aparat trebuincios în fabrici și fa- 
milii, până atunci omenirea își va aduce cu recunoştinţă aminte 
de inventatorul ei. | 

(După F. 0.). N. PRTRA-PETRESCU. 

z I. GHICITOARE. 


De iute ce sünt trei abia mă țin: 
Din am meu curge miere şi venin, 
| las nu am, dar să strig 
| N Când voi fi pus, e 
Mă aude răsărit şi apus. 
Eu lumea o'mpăciuesc şi o învrăjbez, 
Eu pe toţi îi bucur şi îi întristez. 
Mm. A. Popescu. — Caracal. 


II. GHICITOARE, 
E un lucru mititel Iar de-l întorci 
Când vrei să bei, el Puțin îți pasă 
Nu te lasă. Poţi trece peste el. 
G. M. Bupurescu. — Bucureşti. 


Lă 


I. PROBLEMA. 


Doi taţi şi doi fii s'au dus într'o plăcintărie, având numai 2 lei la dânşii şi 
au mâncat fiecare de 50 bani plăcintă; apoi au mai dat 50 bani bacşiş celui 


„ce i-a servit. Cum au făcut aceasta? 


Consr. NasroR. — Bucureşti. 


II. PROBLEMA. 


Intrebând pe un amic câţi ani are, el mi-a răspuns: «Eu, mama, tata şi bu- 
nicul avem 199 ani, 2 luni şi 20 zile. Mama este de' două ori cât mine, tata 
are vârsta mea şi a mamei iar bunicul era cât mine, când s'a născut tata. Ce 
vârstă are amicul meu? 

Iox ©. Dinu. — Erchesec (Constanţa). 


CRIPTOGRAM: 
O» Oe—:Z | p—t:t || Xt | l!ş+tp—?:?t:(!). 
Rezolvările în N-rul 24. 


REDACŢIEI 


D-lui Todica. Se va face. 


De oarece pentru deslegarea «Marei Probleme de vacanţă» nu ne-au venit decât 


trei deslegări şi acele nesatisfăcătoare, se va publică din nou îutr'unul din primele 
numere ale anului al VI-lea. 


Cu namărul viitor, 24, ce va.apare la 15 Septembre se închie anul al V-lea. 


Rugăm deci pe toți abonaţii, cari au întârziat cu plata să ne trimită de urgenţă ` 


abonamentul. 


Pe toţi îi rugăm să'și reînnoiască abonamentul pentru anul al VI-lea, care în- 


cepe cu 1 Octombrie c. v. 


I. ©. Dinu. ' 


raea 


~ 


naa- 


